31999D0572
L 217/63
JURNALUL OFÍCIAL AL UNIUNII EUROPENE
DECIZIA COMISIEI
din 13 august 1999
privind acceptarea angajamentelor oferite în cadrul procedurilor antidumping privind importurile de cabluri din oțel originare din Republica Populară Chineză, Ungaria, India, Republica Coreea, Mexic, Polonia, Africa de Sud și Ucraina
[notificată cu numărul C(1999) 2701]
(1999/572/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1), astfel cum a fost modificat ultima dată prin Regulamentul (CE) nr. 905/98 (2), în special articolul 8 alineatul (1),
după consultarea comitetului consultativ,
întrucât:
(1)
Prin Regulamentul (CE) nr. 362/99 (3), Comisia a instituit drepturi antidumping provizorii la importurile în Comunitate de cabluri din oțel originare din Republica Populară Chineză, Ungaria, India, Mexic, Polonia, Africa de Sud și Ucraina și a acceptat angajamentele oferite în materie de preț de către anumiți producători-exportatori din Ungaria și Polonia.
(2)
Ca urmare a adoptării măsurilor antidumping provizorii, în conformitate cu articolul 8 alineatul (6) din Regulamentul 384/96 (denumit în continuare „regulament de bază”), Comisia a continuat ancheta privind dumpingul, prejudiciul și interesul Comunității. Constatările și concluziile finale ale anchetei sunt prezentate în Regulamentul (CE) nr. 1796/1999 al Consiliului din 12 august 1999 privind instituirea unui drept definitiv la importurile de cabluri din oțel originare din Republica Populară Chineză, Ungaria, India, Mexic, Polonia, Africa de Sud și Ucraina și închiderea procedurii antidumping referitoare la importurile originare din Republica Coreea (4).
(3)
Ancheta a confirmat concluziile provizorii în conformitate cu care importurile originare din Republica Populară Chineză, Ungaria, India, Mexic, Polonia, Africa de Sud și Ucraina fac obiectul unui dumping prejudiciabil.
(4)
Ca urmare a adoptării măsurilor antidumping provizorii, un producător-exportator din India, producătorii-exportatori din Africa de Sud și din Mexic, precum și producătorul-exportator din Ucraina, împreună cu autoritățile ucrainene, au oferit, de asemenea, angajamente în materie de preț în conformitate cu articolul 8 alineatul (1) din regulamentul de bază.
(5)
Condițiile acestor angajamente, în special prețurile minime de vânzare stabilite la exporturile în Comunitate, asigură eliminarea efectelor prejudiciabile ale dumpingului, astfel cum au fost stabilite în cadrul prezentei proceduri antidumping.
(6)
În afară de aceasta, întrucât producătorii-exportatori și autoritățile ucrainene s-au angajat să prezinte Comisiei informații detaliate și periodice privind vânzările și să nu încheie în mod direct sau indirect acorduri de compensare cu cumpărătorii acestora din Comunitate, s-a ajuns la concluzia că respectarea angajamentelor poate fi monitorizată efectiv de către Comisie.
(7)
În ceea ce privește angajamentele oferite de către producătorul-exportator ucrainean, sistemul de licențe de export pe care Guvernul ucrainean urmează să îl instituie, care își produce efectele pe durata angajamentului, garantează faptul că toate importurile în UE cuprinse în angajament se realizează cu respectarea dispozițiilor acestuia.
(8)
Având în vedere cele menționate anterior, angajamentele oferite de un producător-exportator din India, de producătorii-exportatori din Africa de Sud și Mexic, precum și de producătorul-exportator din Ucraina, sunt considerate acceptabile, și ancheta poate fi, prin urmare, închisă în ceea ce îi privește pe producătorii-exportatori în cauză.
(9)
În cazul încălcării sau al retragerii angajamentului, poate fi instituită un drept antidumping definitiv, în conformitate cu articolul 8 alineatele (9) și (10) din regulamentul de bază,
ADOPTĂ PREZENTA DECIZIE:
Articolul 1
(1) Se acceptă angajamentele oferite de către producătorii menționați în continuare, în cadrul procedurii antidumping privind importurile de cabluri din oțel originare din Republica Populară Chineză, Ungaria, India, Mexic, Polonia, Africa de Sud și Ucraina.
Țara
Producătorul
Codul adițional TARIC
Mexic
Aceros Camesa SA
Margerita Maza de Juárez No 154
Col. Nueva Ind. Vallejo
México D.F. C.P. 07700
Mexic
A022
Africa de Sud
Haggie
Lower Germiston Road
Jupiter
PO box 40072
Cleveland
Africa de Sud
A023
India
Usha Martin Industries & Usha Beltron Limited, Shakespeare Sarani
Calcutta - 700 071India
A024
Ucraina
Joint Stock Company
Silur
343700 Khartsyzsk
Regiunea Donețk
Ucraina
A025
(2) Ancheta derulată în cadrul procedurii antidumping menționate la alineatul (1) este închisă în ceea ce privește părțile enumerate de respectivul alineat.
Adoptată la Bruxelles, 13 august 1999.